EFTA-TILSYNSMYNDIGHEDENS BESLUTNING Nr. 222/96/KOL af 4. december 1996 der træder i stedet for EFTA-tilsynsmyndighedens beslutning nr. 194/94/KOL om godkendelse af nationale planer for godkendelse af fjerkrævirksomheder i visse EFTA-stater for så vidt som denne beslutning vedrører Norge

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),

under henvisning til den i kapitel I, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (Rådets direktiv 90/539/EØF, i det følgende benævnt fjerkræretsakten), særlig artikel 3, stk. 2,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra e), og

ud fra følgende betragtninger:

Norges nationale planer om godkendelse af fjerkrævirksomheder blev godkendt ved EFTA-tilsynsmyndighedens beslutning nr. 194/94/KOL (1);

beslutningen omfatter, ud over godkendelsen af Norges nationale planer for godkendelse af fjerkrævirksomheder, en lignende godkendelse for Finland og Sverige;

den norske regering, der bekræfter, at den konkrete situation, der berettiger til, at beslutning nr. 194/94/KOL er uændret, har anmodet om, at denne beslutning, for så vidt som den vedrører godkendelse af Norges planer om godkendelse af fjerkrævirksomheder, erstattes af en ny beslutning, der alene vedrører Norges planer om godkendelse af fjerkrævirksomheder, idet den hævder, at dette er nødvendigt af hensyn til den planlagte løsning i de igangværende forhandlinger med Den Europæiske Union på veterinærområdet;

en sådan ny beslutning ville ikke på nogen måde ændre den konkrete situation i forhold til, hvad der gælder i henhold til beslutning nr. 194/94/KOL;

der er derfor intet til hinder for at efterkomme den norske regerings anmodning;

de i denne beslutning fastsatte foranstaltninger er i overensstemmelse med udtalelse fra EFTA-veterinærudvalget, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Beslutning nr. 194/94/KOL om godkendelse af nationale planer for godkendelse af fjerkrævirksomheder i visse EFTA-stater affattes som anført i bilaget til nærværende beslutning, for så vidt som denne beslutning vedrører Norge.

2. Denne beslutning træder i kraft den 9. december 1996.

3. Denne beslutning er rettet til Norge.

4. Kun den engelske udgave af denne beslutning er autentisk.

Udfærdiget i Bruxelles, den 4. december 1996.

På EFTA-Tilsynsmyndighedens vegne

Björn FRIÐFINNSSON

Medlem af Kollegiet

(1) EFT nr. L 383 af 31. 12. 1994, s. 45.

BILAG

»1. De planer, som den i bilaget omhandlede EFTA-stat forelægger med henblik på godkendelse af virksomheder, godkendes hermed efter artikel 3, stk. 2 i den i kapitel I, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (Rådets direktiv 90/539/EØF).

2. Den i bilaget omhandlede EFTA-stat sætter senest den 1. december 1994 de nødvendige love og administrative bestemmelser i kraft for at gennemføre de planer, der omhandles i artikel 1.

3. Den i bilaget omhandlede EFTA-stat meddeler EFTA-Tilsynsmyndigheden teksten til de nationale love og administrative bestemmelser, som vedtages for at efterkomme denne beslutning.

BILAG

EFTA-stat med godkendte nationale planer for godkendelse af fjerkrævirksomheder i henhold til fjerkræaktens artikel 3, stk. 2

Norge«